Document ID: 32007D0780

32007D0780
L 314/20
SLUŽBENI LIST EUROPSKE UNIJE
ODLUKA VIJEĆA
od 26. studenoga 2007.
o izmjeni Odluke 2003/17/EZ o jednakovrijednosti pregleda u polju koji se provode u trećim zemljama na sjemenskim usjevima i o jednakovrijednosti sjemena proizvedenog u trećim zemljama
(Tekst značajan za EGP)
(2007/780/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), a posebno njezin članak 16. stavak 1.,
uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (2), a posebno njezin članak 16. stavak 1.,
uzimajući u obzir Direktivu Vijeća 2002/54/EZ od 13. lipnja 2002. o stavljanju na tržište sjemena repe (3), a posebno njezin članak 23. stavak 1.,
uzimajući u obzir Direktivu Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (4), a posebno njezin članak 20. stavak 1.,
uzimajući u obzir prijedlog Komisije,
budući da:
(1)
Odlukom Vijeća 2003/17/EZ (5) predviđeno je da se tijekom ograničenog razdoblja pregledi u polju koji se provode u trećim zemljama na sjemenskim usjevima određenih vrsta smatraju jednakovrijednim pregledima u polju koji se obavljaju u skladu sa zakonodavstvom Zajednice te da se sjeme određenih vrsta koje je proizvedeno u trećim zemljama smatra jednakovrijednim sjemenu proizvedenom u skladu sa zakonodavstvom Zajednice.
(2)
Pokazalo se da ti pregledi u polju i dalje pružaju ista jamstva kao i pregledi koje provode države članice. Te bi preglede u polju trebalo stoga i dalje smatrati jednakovrijednim.
(3)
Budući da Odluka 2003/17/EZ prestaje važiti 31. prosinca 2007., trebalo bi produljiti razdoblje za koje se priznaje jednakovrijednost u skladu s tom Odlukom. Poželjno je da se to razdoblje ograniči na pet godina.
(4)
Odluku 2003/17/EZ treba stoga na odgovarajući način izmijeniti,
DONIJELO JE OVU ODLUKU:
Članak 1.
U članku 6. Odluke 2003/17/EZ, „31. prosinca 2007.” zamjenjuje se s „31. prosinca 2012.”
Članak 2.
Ova je Odluka upućena državama članicama.
Sastavljeno u Bruxellesu 26. studenoga 2007.

Labels: 5
3
13
6
15